iraklixyz/georgian-wikipedia-cleaned huggingface dataset:
ბათუმის საცხოვრებელი სახლი (ბარათაშვილის 37)

ბათუმის საცხოვრებელი სახლი — ისტორიული ძეგლი საქართველოში, ბათუმში.

არქიტექტურა
ერთსართულიანი საცხოვრებელი სახლი ფასადებით გამოდის ორი ქუჩის კუთხეზე. სართული კლასიცისტური ფასადით შემომდგარია ცოკოლზე, რომელშიც სარდაფია მოწყობილი. ცოკოლი წაკვეთილი თაროთია გამოყოფილი. ორთავე ფასადი ქუჩებისკენ დასახსრულია მართკუთხა სარკმლების რიგებით. სარკმლები მოჩარჩოებულია. ნალესობით. არე რაფების ქვემოთ და სარკმლების ზედანები გაფორმებულია გეომეტრიული მართკუთხა ფორმებით. ფასადები გალესილია და დაფერილია კონტრასტულად - ცისფრად კედლების სიბრტყეები და ღია ტონით არქიტექტურული დეტალები. ფასადები სრულდება პროფილირებული ლავგარდანით რომელსაც ქვეშ გასდევს მეანდრებიანი ფრიზი. მაღალი სადარბაზო შესასვლელი გორგასლის ქუჩიდანაა. ფასადის ცენტრში აქ მოწყობილია ხის ორფრთიანი მოხარატებული კარი ლითონის ჭვირული წინფრათი. მომცრო შესასვლელია მოწყობილი ბარათაშვილის ქუჩიდანაც. კარი აქაც ორფრთიანია და გადახურულია ლითონის ჭვირული წინფრათი. სახლი -ის გეგმარებისაა და აქვს ნახევრად ღია ეზო, ბარათაშვილის ქუჩისგან გამოყოფილი ლითონის მარტივი ჭიშკრით. მოკლე ფასადი ეზოსკენ ყრუა, უკანა ფასადი კი, თავდაპირველად მოცული იყო ხის გალერეა აივნებით, რომლებიც ამჟამად ნაწილობრივ ამოშენებული და გადაკეთებულია. მარცხენა ფლანგზე აქვს უსახო მინაშენი.
ბათუმის საცხოვრებელი სახლი (რუსთაველის 5)

ბათუმის საცხოვრებელი სახლი — ისტორიული ძეგლი საქართველოში, ბათუმში.

არქიტექტურა
სამსართულიანი მოზრდილი, მრავალბინიანი საცხოვრებელი სახლი თავისი ფორმის გეგმარებით სამ ქუჩას შემოსალტავს და მიკრო უბნის მაფორმირებელია. მოგვიანებით შენობის მთელ პერიმეტრზე სამანსარდო სართული მოაწყვეს. აქვს მოზრდილი შიდა ეზო. სახლი საუკუნის შუა პერიოდის არქიტექტურული ესთეტიკის ამსახველი საფასადე სტრუქტურისაა და ელემენტები კლასიცისტური რეპერტუარიდანაა. კონსტანტინე გამსახურდიასა და რუსთაველის ქუჩების კუთხეში საფასადე სიბრტყიდან შიგნით შეწეული მართკუთხა კოშკურათია აქცენტირებული, ბარათაშვილის კუჩის კუთხე კი, ოვალით რბილდება. ცოკოლის რუსტირებული მაღალი სართული, კოშკურას ქვემოთ, რომელშიც 11 სადარბაზო შესასვლელია მოწყობილი, თაღედებზე შესმული მოაჯირიანი კუთხის ტერასითაა გამყარებული. და სართულებს მართკუთხა სარკმელების რიგები დაუყვება. ამავე სართულებზე ერთმანეთს ენაცვლება ლითონისა და ბეტონის სხმულ ფიგურებიანი, კრონშტეინებზე შემოსმული კიდული მოკლე აივნები, რომელთა კარები სხვადასახვა ფორმის ფრონტონისებური თავსართებითაა დამშვენებული. ზევით კი ნაგებობა სრულდებოდა რელიეფური ფრიზით შემკული რთულპროფილიანი ლავგარდანით. მოგვიანებით გამართული მანსარდული სართული თევზისფხისებური ნაკლებადდამრეცი საბურავით ვერ ჩაეწერა არსებულ ესთეტიკაში. მცირე ნალესი არქიტექტურული ფორმებით იყო მორთული სადარბაზოთა მართკუთხა შესასვლელების ლილვებით შემოფარგლული თაღოვანი ტიმპანები. სადარბაზოები და კიბის უჯრედები მარტივი ფორმისაა. ეზოსკენ სართულები მთელ პერიმეტრზე მოცული იყო ლოჯიების სისტემით, რაც მინაშენების შედეგად სრულად გადაკეთებულია და დაკარგული აქვს თავდაპირველი სახე. ნაგებობას აქვს სარდაფი, ცოკოლის სართულში კაფეებია განთავსებული, მანსარდაში კი — სასტუმრო.
ბათუმის საცხოვრებელი სახლი (ფარნავაზ მეფის 48)

ბათუმის საცხოვრებელი სახლი — ისტორიული ძეგლი საქართველოში, ბათუმში.

აშენდა, როგორც საცხოვრებელი სახლი. შემდეგ მასში განთავსებული იყო პოლიციის განყოფილება. თავდაპირველი -ის გეგმარების ორსართულიანი საშუალო ზომის საცხოვრებელი სახლი შეცვლილია. მარცხნიდან მიშენდა ახალი, სამსართულიანი სახლი მის ფასადს მიმსგავსებული არქიტექტურული ესთეტიკით; ამ ორთავე მოცულობაზე დაშენდა მანსარდა და ამ ცვლილებებით შეიქმნა ერთიანი მოზრდილი ნაგებობა, სადაც ახლა სასტუმროა განთავსებული.

არქიტექტურა
სახლის თავდაპირველი ფასადის ფსევდორენესანსული არქიტექტურა დღესაც გაირჩევა. სიმეტრიული ფასადი შემომდგარია საშუალო სიმაღლის რუსტირებულ ცოკოლზე. ფლანგები აქცენტირებულია რიზალიტებით, გლუვი პილასტრებით სართულზე და კანელურებიანი ნახევარწრიული სვეტებით მეორეზე. სართულის მარჯვენა ფლანგზე ეზოში შესასვლელი გვირაბია ლომის თავის საჭექქვიანი, მართკუთხა მოჩარჩოებული ღიობით. მარცხენა ფლანგზე გირლიანდით მორთული სარკმელია. შუა მონაკვეთზე ოთხი მართკუთხა სარკმელია ნალესი თარაზული სანდრიკებით. სართულის ფლანგებზე ფრონტონებით აქცენტირებული სარკმლებია. მარჯვნივ შეწყვილებული თაღოვანი, მარცხნივ ერთი თაღოვანი სარკმელი. შუაში სამი თაღოვანი სარკმელი და ერთი კარია, კიდულ აივანზე გამოსასვლელი. ღიობების საჭექ ქვებად ქალის თავის მასკარონებია გამოყენებული. ამჟამად, კვეთილ შემკულობებიან კრონშტეინებზე შესმული, ქვის რიკულებიანი აივანი, თავდაპირველად ლითონის ცხაურიანი იყო. სართულები გამიჯნულია პროფილირებული ლავგარდანით, სართულის ზემოთ მაღალი პარაპეტია. არე ფრონტონებს შორის მორთულია კვეთილი გირლიანდით. ზევით სამანსარდო სართულია დამატებული, ცენტრში ფრონტონით. ეზოს ფასადები ღია გალერეა-აივნებით იყო მოცული. ამჟამად, აივნები ამოშენებულია და კედლის სიბრტყეები დასახსრულია ერთი ზომის მართკუთხა სარკმლებით.
ბათუმის საცხოვრებელი სახლი (დემეტრე თავდადებულის 6)

ბათუმის საცხოვრებელი სახლი — ისტორიული ძეგლი საქართველოში, ბათუმში. ამჟამად ნაგებობა მიტოვებულია და ნახევრად დანგრეული.

არქიტექტურა
ნაგებობა წარმოადგენს მცირე მასშტაბის, გეგმაზე მართკუთხა ფორმის, ერთსართულიან ნაგებობას, მაღალი ცოკოლის მონაკვეთით, რომელშიც სარდაფის ფანჯრები გამოდის. ფასადის მარცხენა მხარეს ეზოში შესასვლელი ტალანია განთავსებული. ტალანის სწორკუთხა ღიობის თავზე ლესვაში გამოყვანილი თაღი გადადის, რომლის შიგნით, ფანჯრის ღიობი გამოდის. თაღის გვერდით ადის პროფილირებული ვიწრო პილასტრები, რომელთაც ეყრდნობა ფრონტონიანი თავსართი. თაღისა და ფრონტონის კუთხეებში დარჩენილ ადგილას ჩასმულია ფრინველის გამოსახულება. ფასადს მარჯვენა მონაკვეთში ექვსი ფანჯარაა, რომლებსაც განიერი მოჩარჩოება შომოუყვება და ზემოთ ფრონტონის თავსართით სრულდება. ფანჯრების ქვემოთ მართკუთხა არეა მოთავსებული, რომლებიც ორივე მხარეს ფლანკირებულია დეკორატიული კონსოლით. ფასადის ზედაპირი ლეკორატიული ლესვით დანაწევრებულია ღარებით, კვადრების მოტივით. ფასადს ასრულებს პროფილირებული კარნიზი. ნაგებობის ზემოთ გვიან დაშენებული მანსარდაა.
ბათუმის საცხოვრებელი სახლი (გამსახურდიას 34)

ბათუმის საცხოვრებელი სახლი — ისტორიული ძეგლი საქართველოში, ბათუმში.

არქიტექტურა
ორსართულიანი საცხოვრებელი სახლი ორი ქუჩის კუთხეზე გამოდის წაკვეთილი გვერდით. ქუჩისკენ გახსნილ ეზოს შემოიზღუდავს ფარნავაზ მეფის ქუჩის მხრიდან. სტილიზებული, ეკლექტიკური ფასადები ორივე ქუჩაზე თანაბარხარისხიანია. სართულზე კომერციული ფართობებია, სტილიზებულ მართკუთხედებიანი პილასტრებით გამოყოფილი განიერი მართკუთხა ღიობებით. სართულს მიუყვება ლილვებით მოჩარჩოებული საჭექვებიანი თარაზული სარკმლები. ნაგებობის კუთხეზე, სტილიზებულ ტალღოვან კრონშტეინებზე შემომდგარია ლითონის მოაჯირიანი დაწახნაგებული აივანი. ასეთივე ტიპის აივანია კ. გამსახურდიას ქუჩისკენ. სართულები ერთმანეთისგან გამოყოფილია თაროსებური ქამრით. სართულის ზევით პროფილირებული ლავგარდანია ნაშვერი თაროთი. ფასადები გალესილია და დაფერილი კონტრასტულად - კედლების სიბრტყე ღია ტონით, არქიტექტურული დეტალები კი - ღიაყვითლად. სახლი -ის გეგმარებისაა. ეზოს ფასადები ღია გალერეა-აივნებით იყო მოცული. ერთ მხარეს დაკარგული აქვს თავდაპირველი სახე მინაშენით. ამავე მხარეს აქვს გვიანი მანსარდა. გვერდითა ფლანგზე კი, შემორჩენილია სართულის ღია გალერეა წახნაგებიანი სვეტებით და ლითონის ცხაურიანი მოაჯირით. ამ სვეტებს ეფუძნება რელიეფურ ფრიზიანი დაბალი ანტაბლემენტი კრონშტეინებიანი შვერილი თაროთი, რაც უშუალოდ სართულის ღია ვერანდის საყრდენს წარმოადგენს. ვერანდაც შემოკავებულია ლითონის ჭვირული, გულამობურცული მოაჯირით. მოგვიანებით ღია ვერანდა გადახურულია ლითონის სადგარებზე მოწყობილი ორქანობიანი, აზბოცემენტის ფილების კუსტარული სახურავით.
ბათუმის საცხოვრებელი სახლი (დემეტრე თავდადებულის 10)

ბათუმის საცხოვრებელი სახლი — ისტორიული ძეგლი საქართველოში, ბათუმში. რენესანსულ-კლასიცისტურ სტილში შესრულებული მძლავრი, მონუმენტური ნაგებობა გამოირჩევა მკაფიო ტექტონიკურობითა და მასშტაბურობით.

არქიტექტურა
ორსართულიანი კუთხის შენობა მოპირკეთებულია შირიმის ქვით. ღრმად ჩაკვეთილი ხაზებით იქმნება ქვის წყობის იმიტაცია. ფასადები უხვად არის დეკორირებული. შენობის კუთხეები ოდნავ შვერილი რიზალიტებით არის გამოყოფილი. სართულები ერთმანეთისგან პროფილირებული კარნიზით არის გამიჯნული. პირველი სართულის სიბრტყე რუსტირებული პილასტრებით არის დამუშავებული, რომელთა შორის ყოველგვარ დეკორს მოკლებული სწორკუთხა ღიობებია ჩასმული. აღსანიშნავია, რომ ღიობების მოყვანილობა ყველგან იდენტურია. შენობის პირველ, სადა სართულს ენაცვლება მეორე სართულის სადღესასწაულოდ გაფორმებული ღიობები. რიზალიტებში თითო სარკმელია მოცემული, რომელსაც თხელი, პროფილირებული ჩარჩო მიუყვება, რომელზეც არქიტრავისებური თავსართია გადებული. მეორე სართულზე ორი გვერდითი ღიობის წინ, მძლავრ კრონშტეინებზე დაფუძნებული ლითონის, აჟურულმოაჯირიანი აივანია მოწყობილი. აივნიანი ღიობები სრულდება ფრონტონიანი თავსართით.
ბათუმის ცირკი

ბათუმის საცხოვრებელი სახლი — ისტორიული ძეგლი საქართველოში, ბათუმში. ცირკი აშენდა 1959 წელს ბათუმის დანგრეული რკინის თეატრის საფუძვლებზე. ცირკი ამჟამად არ ფუნქციონირებს.

არქიტექტურა
შენობა რთული გეგმარებისაა, თუმცა ნაგებობის ძირითად ბირთვს აქვს ცირკისთვის დამახასიათებელი მომრგვალებული ფორმა. ნაგებობა ბარათაშვილის ქუჩაზე და ჩიხში ორსართულიანი ფლანგებით გამოდის, კუთხე რიზალიტურად არი წინწამოწეული და ფრონტონიანი მოცულობითაა აქცენტირებული, სადაც მთავარი შესასვლელია განთავსებული. ფლანგების უკან მაყურებლთა 1000 კაციანი წრიული დარბაზია. მასზე აღმართულია 22 მეტრის დიამეტრის ნახევარსფერული გუმბათი, რომელიც სრულდება სარკმლებჩამწკრივებული, წრიულყელიანი მარყუჟით. თავდაპირველად გუმბათის თავზე შპილი იყო აღმართული. ქუჩისა და ჩიხისკენ გამომავალი ორსართულიანი ფლანგები საშუალო სიმაღლის ქვის ცოკოლზეა შემომდგარი. კედლების სიბრტყე რუსტირებულია. სართულზე თარაზული, სართულზე კი თაღოვანი, მოჩარჩოებული სარკმლების რიგები მიუყვება. თაღოვანი სარკმლები ერთმანეთთან დაკავშირებულია მოჩარჩოების მოყავისფრო ფერით აქცენტირებული თარაზული ზოლით. ასეთივე ფერის ლილვი გამოყოფს ცოკოლს კედლის სიბრტყისგან. ზევით კედლების სიბრტყე შეკრულია მძლავრი თარო-ლავგარდანით. მთავარი შესასვლელი მართკუთხაა, ხის ოთხფრთიანი კარით. თავდაპირველად შესასვლელზე ზემოდან წრიულ ორ სვეტზე დაფუძნებული ნახევარწრიული აივანი იყო გადმოფარებული. ამჟამად სვეტების ნაცვლად მართკუთხა პილონებია. აივნის ზემოთ კედლის სიბრტყე აქცენტირებულია თაღოვანი ვიტრაჟით და ფრონტონით. ფლანგებზე კიდევ სამი მცირე მართკუთხა შესასვლელია. ბარათაშვილის ქუჩის მხრიდან შენობის გვერდით წაგრძელებული ეზოა რომელიც ქუჩიდან გამოყოფილია ლითონის მარტივი ჭიშკრით. შესასვლელის შემდეგ ვრცელი ვესტიბიულია მოწყობილი. წრიული დარაზი შემოფარგლულია ასევე წრიული დერეფნით.
ბერლინის ცენტრალური სადგური

ბერლინის ცენტრალური სადგური — ბერლინის მთავარი რკინიგზის სადგური და ერთ-ერთი უდიდესი სადგური ევროპაში. იგი აშენდა არქიტექტორ მაინჰარდ ფონ გერკანის პროექტის მიხედვით. სადგური ექსპლუატაციაში შევიდა 2006 წლის 26 მაისს გამართული საზეიმო გახსნიდან ორ დღეში. ის მდებარეობს ძველი ლერტის სადგურის ადგილზე, რომელიც მეორე მსოფლიო ომის დროს დაინგრა, მოგვიანებით კი ააფეთქეს.

სადგური განთავსებულია ქვიშიან ნიადაგზე, სადაც გრუნტის წყლების მაღალი დონეა.

მას აქვს 18 ლიანდაგი, რომლებიც ორ დონეზეა განაწილებული. ზედა დონეზე განთავსებულია 6 ლიანდაგი, მათ შორის 2 — საქალაქო ელექტრომატარებლისთვის, ხოლო 4 — შორი მიმოსვლის მატარებლებისთვის. ქვედა დონეზე არის 8 ლიანდაგი მატარებლებისთვის და 2 ლიანდაგი მეტროს სადგურისთვის; კიდევ 2 ლიანდაგი კი დაკონსერვირებულია საქალაქო ელექტრომატარებლის სამომავლო ხაზისთვის.

მეორე მსოფლიო ომის დროს მიყენებული მძიმე დაზიანებების შემდეგ, მთავარ სადგურზე მიმოსვლა ნაწილობრივ აღდგა, თუმცა 1951 წელს ისევ შეჩერდა. 1957 წელს, როდესაც დასავლეთ ბერლინის რკინიგზა აღმოსავლეთ გერმანიის კონტროლის ქვეშ მოექცა, „ლერტერ ბანჰოფის“ დემონტაჟი განხორციელდა, თუმცა „ლერტერ შტადტბანჰოფი“ დარჩა, როგორც საქალაქო ელექტრომატარებლის გაჩერება. 1987 წელს, ბერლინის 750 წლის იუბილესთან დაკავშირებით, მას მასშტაბური რეკონსტრუქცია ჩაუტარდა. გერმანიის გაერთიანების შემდეგ, გადაწყდა ბერლინის სარკინიგზო ქსელის გაუმჯობესება ახალი ჩრდილოეთ-სამხრეთის მთავარი ხაზის მშენებლობით, რომელიც აღმოსავლეთ-დასავლეთის „შტადტბანის“ დამატება იქნებოდა. „ლერტერ შტადტბანჰოფი“ მიჩნეულ იქნა ყველაზე ლოგიკურ ადგილად ახალი ცენტრალური სადგურის ასაშენებლად.
როლანდ ფრაისლერი

როლანდ ფრაისლერი (; დ. 30 ოქტომბერი, 1893, ცელე — გ. 3 თებერვალი, 1945, ბერლინი) — ნაცისტური გერმანიის სახელმწიფო მოღვაწე, გერმანიის იმპერიის იუსტიციის სამინისტროს სახელმწიფო მდივანი (1934-1942), სახალხო სასამართლო პალატის თავმჯდომარე (1942-1945).

ბიოგრაფია
დაიბადა ინჟინრის ოჯახში. ნებაყოფლობით მონაწილეობდა პირველ მსოფლიო ომში; 1915 წლის ოქტომბერში რუსების ტყვეობაში ჩავარდა და ოფიცერთა ბანაკში მოხვდა. ტყვეობაში ყოფნისას იგი შეუერთდა რუსეთის კომუნისტურ პარტიას (რკპ(ბ)). რუსეთის სამოქალაქო ომის დროს მსახურობდა იმ ბანაკის სურსათით მომარაგების კომისრად, რომელშიც თავად იმყოფებოდა.

1920 წელს დაბრუნდა გერმანიაში. სწავლობდა იენის უნივერსიტეტის იურიდიულ ფაკულტეტზე, სადაც 1922 წელს სამართლის დოქტორის ხარისხი მიიღო. 1924 წლიდან კასელში ადვოკატად მუშაობდა და გახდა საქალაქო საბჭოს დეპუტატი უკიდურესად მემარჯვენე „სახალხო-სოციალური ბლოკიდან“.

1925 წლის ივლისში გაწევრიანდა ნაცისტურ პარტიაში . 1932 წელს ნაცისტური პარტიიდან აირჩიეს პრუსიის ლანდტაგის დეპუტატად, ხოლო 1933 წელს — რაიხსტაგის დეპუტატად. 1934 წლის ივნისში დაინიშნა გერმანიის იმპერიის იუსტიციის სამინისტროს სახელმწიფო მდივნად. 1942 წლის იანვარში მონაწილეობა მიიღო ვანზეეს კონფერენციაში.

1942 წლის 20 აგვისტოს მან ოტო ტირაკი შეცვალა სახალხო სასამართლო პალატის პრეზიდენტის პოსტზე. იგი უძღვებოდა თითქმის ყველა სასამართლო სხდომას 1944 წლის 20 ივლისის შეთქმულების საქმეზე, რის შედეგადაც განსასჯელთა უმრავლესობა სახრჩობელაზე გაგზავნა (ქალები — გილიოტინაზე).

ფრაისლერი გამოირჩეოდა ცივსისხლიანობითა და დაუნდობლობით განსასჯელების მიმართ, სხდომებს კი ხშირად ახლდა მისი მხრიდან აშკარა დაცინვა და შეურაცხყოფა. ტირაკი, რომელიც იმ დროს იუსტიციის მინისტრის პოსტს იკავებდა, მარტინ ბორმანთანაც კი ჩიოდა მასზე და ამტკიცებდა, რომ მისი ქცევა „მეტად საეჭვოა და ზიანს აყენებს ამ მნიშვნელოვანი აქტის სერიოზულობას“. თუმცა, ამავდროულად, ჰიტლერს არ ავიწყდებოდა ფრაისლერის კომუნისტური წარსული; ერთ-ერთი სადილის დროს გამართულ საუბარში მან ფრაისლერს „ნამდვილი ბოლშევიკი“ უწოდა და იგი ანდრია ვიშინსკის შეადარა.

დაიღუპა ამერიკული დაბომბვის შედეგად (ჭერიდან ჩამოვარდნილი კოჭი დაეცა), შეთქმულების მონაწილის, ფაბიან ფონ შლაბრენდორფის მორიგი სასამართლო პროცესის მსვლელობისას. დაკრძალულია ბერლინში, დალემის ტყის სასაფლაოზე, სიმამრისა და სიდედრის საფლავის გვერდით. ფრაისლერის სახელი საფლავის ქვაზე მითითებული არ არის.
აზერბაიჯან-ბაჰრეინის ურთიერთობები

აზერბაიჯან-ბაჰრეინის ურთიერთობები — ორმხრივი დიპლომატიური, პოლიტიკური, ეკონომიკური და საერთაშორისო ურთიერთობები აზერბაიჯანსა და ბაჰრეინს შორის. ორივე ქვეყანა თანამშრომლობს საერთაშორისო ორგანიზაციების ფარგლებში, მათ შორის გაერთიანებული ერების ორგანიზაცია, ისლამური თანამშრომლობის ორგანიზაცია და მიუმხრობლობის მოძრაობა.

დიპლომატიური ურთიერთობები
აზერბაიჯანსა და ბაჰრეინს შორის დიპლომატიური ურთიერთობები 1996 წლის 6 ნოემბერს დამყარდა. ურთიერთობები თავდაპირველად ძირითადად საერთაშორისო ორგანიზაციების ფარგლებში ვითარდებოდა.

2025 წლამდე ბაჰრეინში აზერბაიჯანის ინტერესებს წარმოადგენდა აზერბაიჯანის ელჩი ერ-რიადში, რომელიც ერთდროულად აკრედიტებული იყო ბაჰრეინში. 2025 წლის 17 ოქტომბერს მიიღეს გადაწყვეტილება მანამაში აზერბაიჯანის საელჩოს გახსნის შესახებ.

ბაჰრეინში აზერბაიჯანის საგანგებო და სრულუფლებიანი ელჩების ფუნქციას სხვადასხვა პერიოდში ასრულებდნენ ელმან არასლი, ტოფიგ აბდულაევი და რასიმ რზაევი.

აზერბაიჯანის მილი მეჯლისში მოქმედებს აზერბაიჯან-ბაჰრეინის პარლამენტთაშორისი ურთიერთობების სამუშაო ჯგუფი, რომელსაც 2016 წლიდან ხელმძღვანელობს ნიზამი ჯაფაროვი.

2019 წლის 24–26 ოქტომბერს ბაჰრეინის საგარეო საქმეთა მინისტრი ხალიდ ბინ აჰმედ ალ ხალიფა ოფიციალური ვიზიტით იმყოფებოდა ბაქოში. ვიზიტის ფარგლებში განიხილეს პოლიტიკური, ეკონომიკური და საერთაშორისო თანამშრომლობის საკითხები.

აზერბაიჯანსა და ბაჰრეინს შორის გაფორმებულია სამი ოფიციალური დოკუმენტი.

ეკონომიკური თანამშრომლობა
აზერბაიჯანსა და ბაჰრეინს შორის ეკონომიკური ურთიერთობები ძირითადად სავაჭრო სფეროს მოიცავს. ორმხრივი სავაჭრო ბრუნვა 2020–2025 წლებში ცვალებადი დინამიკით ხასიათდებოდა.

2020 წელს სავაჭრო ბრუნვამ 646,99 ათასი აშშ დოლარი შეადგინა, ხოლო 2022 წელს — 2,24 მილიონ დოლარს გადააჭარბა, რაც აღნიშნულ პერიოდში ყველაზე მაღალი მაჩვენებელი იყო. 2023 წელს სავაჭრო ბრუნვა 1,28 მილიონ დოლარს შეადგენდა, ხოლო 2025 წელს — 449,75 ათას დოლარს.

ბაჰრეინიდან აზერბაიჯანში იმპორტი ტრადიციულად აღემატებოდა აზერბაიჯანის ექსპორტს, თუმცა 2024–2025 წლებში იმპორტის მოცულობა მნიშვნელოვნად შემცირდა.
აზერბაიჯან-ტრინიდადი და ტობაგოს ურთიერთობები

აზერბაიჯან-ტრინიდადი და ტობაგოს ურთიერთობები ― ორმხრივი დიპლომატიური, პოლიტიკური, ეკონომიკური და კულტურული ურთიერთობები აზერბაიჯანსა და ტრინიდადი და ტობაგოს შორის. ორ ქვეყანას შორის თანამშრომლობა მოიცავს საერთაშორისო თანამშრომლობის, ვაჭრობის, ენერგეტიკისა და ჰუმანიტარული კონტაქტების საკითხებს.

დიპლომატიური ურთიერთობები
აზერბაიჯანსა და ტრინიდადსა და ტობაგოს შორის დიპლომატიური ურთიერთობები ოფიციალურად დამყარდა 2011 წლის 11 აპრილს. იმავე დღეს, მხარეებმა ხელი მოაწერეს დოკუმენტს ურთიერთგაგების, თანამშრომლობისა და მეგობრული კავშირების გაძლიერების შესახებ გაეროს მისიაში ტრინიდადსა და ტობაგოში.

ელხან პოლუხოვი წარმოადგენს აზერბაიჯანის ინტერესებს ტრინიდადსა და ტობაგოში. 2018 წლის ნოემბერში, პარლამენტთაშორისი კონტაქტების განვითარების ფარგლებში, იგი შეხვდა ტრინიდადისა და ტობაგოს სენატის პრეზიდენტს, კრისტინა კანგალუს და ხელი მოაწერა სენატის მემორანდუმს.

აზერბაიჯანი და ტრინიდადი და ტობაგო თანამშრომლობენ საერთაშორისო ორგანიზაციებისა და ენერგეტიკული პლატფორმების ფარგლებში. თანამშრომლობის ერთ-ერთი სფეროა გაზის ექსპორტიორი ქვეყნების ფორუმში მონაწილეობა, რომელშიც აზერბაიჯანს 2015 წლიდან დამკვირვებლის სტატუსი აქვს.

ეკონომიკური თანამშრომლობა
ორ ქვეყანას შორის ეკონომიკური ურთიერთქმედება შეზღუდულია და ძირითადად ვაჭრობას უკავშირდება.

აზერბაიჯანის სახელმწიფო სტატისტიკის კომიტეტის მონაცემებით, ტრინიდადი და ტობაგოდან აზერბაიჯანში ექსპორტმა 2014 წელს დაახლოებით 109,800 აშშ დოლარი შეადგინა. ეს მაჩვენებლები შემდგომ წლებში შემცირდა: 2017 წელს ვაჭრობის მოცულობამ 48,300 აშშ დოლარი შეადგინა, ხოლო 2018 წელს დაახლოებით 40,000 აშშ დოლარს.

2018 წელს ექსპორტირებულ საქონელს შორის იყო აციკლური სპირტები და მათი წარმოებულები.
ტრიმიკლინი

ტრიმიკლინი — სოფელი კვიპროსში, ლიმასოლის რაიონში, რომელიც მდებარეობს პანო პლატრესიდან 9 კმ-ით სამხრეთით.

მდებარეობა
ტრიმიკლინი მდებარეობს ქალაქ ლიმასოლიდან ჩრდილო-დასავლეთით 27 კილომეტრში, ლიმასოლი-პლატრესი-ტროოდოსის მთავარ გზაზე. სოფელი გაშენებულია ზღვის დონიდან 545 მეტრის სიმაღლეზე. იგი სამხრეთით ესაზღვრება ლანიას, დასავლეთით — სილიკუსა და კუკას, ჩრდილოეთით — მონიატისს, ჩრდილო-აღმოსავლეთით — პელენდრის, ხოლო აღმოსავლეთით — აგიოს-მამასს.

ბუნებრივი გარემო
ტრიმიკლინი გარშემორტყმულია მაღალი მთის მწვერვალების უწყვეტი ქედით, რომელთაგან უმაღლესია ზალაკასი. თემის სამხრეთით მდებარეობს დიდი ხეობა, რომელშიც მდინარე კურისი მიედინება. სოფელში მნიშვნელოვანი ნაგებობაა პირველი დაწყებითი სკოლა, რომელიც 1926 წელს ადგილობრივი ქვით აშენდა. შენობა რესტავრირებულია.

ტრიმიკლინი ასევე ცნობილია თავისი ტრადიციული საგზაო ბაზრით, რომელიც ყოველდღიურად ფუნქციონირებს ლიმასოლი-ტროოდოსის გზის პირას. ბაზარი გთავაზობთ ტრადიციულ პროდუქტებს, როგორიცაა ზივანია, ღვინოები, სუძუკოსი, ტკბილეულის ფართო არჩევანი და სოფლის მაცხოვრებლების მიერ მოყვანილი ყველა სახის ხილი.

კლიმატი
გაეროს უშიშროების საბჭოს რეზოლუცია 1736

გაეროს უშიშროების საბჭოს რეზოლუცია 1736 მიიღებულია 2006 წლის 22 დეკემბერს, მას შემდეგ, რაც საბჭომ განიხილა ყველა წინა რეზოლუცია კონგოს დემოკრატიულ რესპუბლიკაში, ბურუნდისა და აფრიკის დიდი ტბების რეგიონში არსებული მდგომარეობის შესახებ. საბჭომ მიიღო გადაწყვეტილება გაეზარდა გაეროს მისია კონგოს დემოკრატიულ რესპუბლიკაში, ხოლო სამხედრო ძალების რაოდენობა 2007 წლის 1 იანვრიდან 2007 წლის 15 თებერვლამდე პერიოდში.

რეზოლუცია
დაკვირვებები
საბჭომ კიდევ ერთხელ შეაქო კონგოს დემოკრატიული რესპუბლიკის მოსახლეობა დემოკრატიული პროცესებისადმი ერთგულებისთვის. აღინიშნა, რომ 50 სამხედრო დამკვირვებელი, რომლებიც დროებით იყვნენ გადაყვანილნი გაეროს ოპერაციიდან ბურუნდიში 1669 (2006) და 1692 (2006) რეზოლუციების შესაბამისად, წარმატებით დაასრულეს მისია და მათი რეპატრიაცია 2006 წლის 31 დეკემბრისთვის მოხდებოდა.

წინა რეზოლუციების მსგავსად, 1736-ე რეზოლუციამ დაგმო ქვეყნის აღმოსავლეთში მილიციისა და უცხოური შეიარაღებული დაჯგუფებების მიერ განხორციელებული საომარი მოქმედებები. საბჭომ ასევე გააკრიტიკა საერთაშორისო ჰუმანიტარული სამართლისა და ადამიანის უფლებების დარღვევის ფაქტები, განსაკუთრებით ისინი, რომლებიც ჩადენილი იყო მილიციის, უცხოური შეიარაღებული ფორმირებებისა და შეიარაღებული ძალების ცალკეული ელემენტების მიერ. ამასთან დაკავშირებით, საბჭოს წევრებმა მოითხოვეს პასუხისმგებელი პირების მართლმსაჯულების წინაშე წარდგენა.

უშიშროების საბჭო ითვალისწინებდა, რომ -ისა და -ის მანდატები შესაბამისად 2006 წლის 31 დეკემბერსა და 2007 წლის 15 თებერვალს იწურებოდა და მოელოდა გენერალური მდივნის მიერ -ის საქმიანობის გადახედვას.

დადგენილებები
გაეროს წესდების თავით მინიჭებული უფლებამოსილების ფარგლებში, უშიშროების საბჭომ გასცა ნებართვა 2007 წლის 1 იანვრიდან 15 თებერვლამდე პერიოდში -ის პერსონალი დროებით 916 სამხედრო მოსამსახურით გაზრდილიყო. ამავდროულად, გახანგრძლივდა -იდან ერთი ქვეითი ბატალიონისა და სამხედრო ჰოსპიტლის დროებითი განლაგების ვადაც. საბჭომ კიდევ ერთხელ დაადასტურა განზრახვა, გადახედოს აღნიშნულ საკითხს გენერალური მდივნის მოხსენების წარდგენის შემდეგ.
თბილისის თერმული წყლები

თბილისის თერმული წყლები — ბუნებრივი თერმული სულფიდური წყლები ქალაქ თბილისის ტერიტორიაზე.

საბადოები
საძიებო სამუშაოების დაწყებამდე (1932) ქალაქის ძველ უბანში, ძირითადად მდ. მტკვრის მარჯვენა ნაპირზე, გამოდიოდა 26–47° ტემპერატურის 30-მდე წყარო, ჯამური დებიტით 1300 მ³/დღ-ღ. თბილისის თერმული წყლების ბუნებრივი განტვირთვა ხდებოდა თაბორის ანტიკლინის ჩრდილოეთ ფრთაში გაშიშვლებული შუაეოცენური ასაკის „არეულშრეებრივი კონგლომერატებიდან“ და ტუფოგენური ქანებიდან. 1932-1957 წლებში 8 ჭაბურღილის გაყვანის შედეგად თერმული (40–43°) წყლის საერთო დებიტი 3500 მ³/დღ-ღ-მდე გაიზარდა, 1953-1956 წლებში კი მტკვრის ორივე ნაპირზე დამატებით გაიყვანეს 7 ჭაბურღილი, რის შედეგადაც იმავე წყალშემცველი ჰორიზონტიდან ამოვიდა 45–50° ტემპერატურის განსხვავებული ტიპის წყალი. მტკვრის მარჯვენა ნაპირზე (თერმული წყლების ცენტრალურ უბანზე) მოხდა წყლის გადანაწილება ჭაბურღილებს შორის, ხოლო მარცხენა ნაპირზე დამატებით მიიღეს 1500 მ³/დღ-ღ ოდენობის თერმული წყალი.

1969 წელს ლისის ანტიკლინის თაღურ ნაწილში, სოფ. ლისთან, ნავთობის №1 ღრმა ჭაბურღილიდან, ცენტრალური უბნის გარეთ, პირველად მიიღეს მომატებული ტემპერატურის (57°) იმავე ტიპის წყალი. 1970–1982 წლებში სამმართველო „საქბურღგეოთერმიამ“ ქალაქსა და მის შემოგარენში გაიყვანა 1867–1982 მ სიღრმის 8 ჭაბურღილი, რის შედეგადაც ქვედა და შუაეოცენური თერმოწყალშემცველი ჰორიზონტიდან ამოვიდა 52–74 ტემპერატურის წყალი დებიტით 200– 6000 მ³/დღ-ღ-ში. 1984–1985 წლებში „საქგეოლოგიამ“ საბადოს ცენტრალურ უბანზე დამატებით გაიყვანა 400–3000 მ სიღრმის 11 ჭაბურღილი და მიიღო 39–41 ტემპერატურის წყალი.

ამგვარად, თბილისის თერმული წყლების საბადოზე მრავალწლიანი სამუშაოების შედეგად ჩამოყალიბდა სამი ცალკეული უბანი:

ცენტრალური — ძველი წყაროების (აბანოთუბანი) და თბილისის ბალნეოლოგიური კურორტის მიმდებარე უბანი. ძველი დროიდან ცნობილია, როგორც „გოგირდის აბანოები“. თბილისის დაარსების ლეგენდაც ამ თბილი წყლების არსებობას უკავშირდება. დღეისათვის ცენტრალური უბნის თერმული წყალი ტრადიციულად გამოიყენება ბალნეოლოგიური კურორტისა (დაარსდა 1937 წელს) და აბანოებისათვის.

ლისის — ლისის ტბის და საბურთალო-ვაშლიჯვრის უბანი. დღეს ამ უბნის შედარებით მაღალტემპერატურული წყლები გამოიყენება მოსახლეობისა და სხვადასხვა დაწესებულების გათბობისა და ცხელი წყლით მომარაგებისთვის.

სამგორი-სართიჭალის ნავთობიანი უბანი.
დანიის ჩემპიონატი ჭადრაკში 1922

დანიის 1922 წლის ჩემპიონატი ჭადრაკში ჩატარდა კოპენჰაგენში 2-დან 8 ივლისამდე.

ეს იყო დანიის პირველი ოფიციალური ჩემპიონატი.

შეჯიბრებაში მონაწილეობა მიიღო 8 მოჭადრაკემ, რომელთაგან ორს (ეგილ იაკობსენსა და იოჰანეს გირზინგს) უკვე ჰქონდათ მოპოვებული გამარჯვება ქვეყნის არაოფიციალურ პირველობებში. ჩემპიონი გახდა ეგილ იაკობსენი, რომელმაც უახლოეს კონკურენტებს, სვენ კინხსა და აქსელ პრიტცელს, 2 ქულით გაუსწრო. სხვა მონაწილეებს შორის აღსანიშნავია ქვეყნის მომავალი მრავალგზის ჩემპიონი ერიკ ანდერსენი, რომელმაც 4—5 ადგილები გამოცდილ ი. გირზინგთან ერთად გაიყო.

ტურნირი მაღალი შედეგიანობით გამოირჩეოდა: 28 პარტიიდან მხოლოდ 4 დასრულდა ყაიმით.

ცხრილი